钦定古今图书集成/理学汇编/文学典/第097卷 > 王昂
## 钦定古今图书集成/理学汇编/文学典/第097卷 > 王昂

按《广东通志》：“昂，字抑之，揭阳人。儿时颖敏，淹贯经史，
遭母丧，枕块几殆。登成化甲辰进士，授永丰令。核诡
籍，革巫俗，捕宿盗，辩民冤，兴陋修废，不遗馀力。时方
旱，为民祷之，第令童子号曰：‘令有罪，民何辜，天则不
雨，令可屠，雨辄应’。又时大疫，延数千家，抑之亲与按
禳，病者皆起。以治行高第，迁太仆丞。理马政，穷其利”
病，条成一疏，四千馀言。将进，遘疾而卒。所遗仅诗文
数卷，《宋史补》数册。